
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 150
din 31 iulie 2014
privind prelungirea contractului de închiriere pentru spaţiul cu altă destinaţie din corpul C al imobilului situat în Municipiul Sighişoara, str. Ştefan Octavian Iosif nr. 8 şi nr. 8A, folosit de Muzeul de Istorie Sighişoara pentru depozitarea de obiecte muzeistice

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14941/08.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere contractul de închiriere nr. 15532/31.07.2009, încheiat între Orendi Werner Otto, Orendi Lothar Otto şi Orendi Rosemarie Renate, căsătorită Ludwig, în calitate de proprietari, în cotă de 1/3 părţi fiecare şi Municipiul Sighişoara, în calitate de chiriaş, având ca obiect spaţiul cu altă destinaţie din corpul C al imobilului situat în Municipiul Sighişoara, str. Ştefan Octavian Iosif nr. 8 şi nr. 8A, înscris în C.F. nr. 1005, sub nr. top. 497/2/I, în suprafaţă de 89,25 mp., spaţiu folosit de Muzeul de Istorie Sighişoara pentru depozitarea de obiecte muzeistice, al cărui termen expiră la data de 31.07.2014;

Având în vedere adresa Muzeului de Istorie Sighişoara nr. 95/23.06.2014, înregistrată la Municipiul Sighişoara sub nr. 13828/23.06.2014, cu referire la prelungirea contractului de închiriere nr. 15532/31.07.2009, motivat de faptul că este necesară în continuare utilizarea acestui spaţiu pentru păstrarea în condiţii optime de conservare şi de securitate a obiectelor muzeistice, conform Legii nr. 182/2000 privind protejarea patrimoniului cultural naţional mobil, republicată, cu precizarea că proprietarii nu au formulat nici o notificare cu privire la modificarea condiţiilor de închiriere a spaţiului;

Având în vedere prevederile Legii nr. 182/2000 privind protejarea patrimoniului cultural naţional mobil, republicată;

Având în vedere prevederile art. 555 – 562 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 14940/08.07.2014, prin care se propune prelungirea pe o perioadă de 5 (cinci) ani a contractului de închiriere nr. 15532/31.07.2009, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. „d”, alin. (6) lit. „a” punctul 4 şi alin. (9), art. 45 alin. (1) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă prelungirea pe o perioadă de 5 (cinci) ani a contractului de închiriere nr. 15532/31.07.2009, încheiat între Orendi Werner Otto, Orendi Lothar Otto şi Orendi Rosemarie Renate, căsătorită Ludwig, în calitate de proprietari, în cotă de 1/3 părţi fiecare şi Municipiul Sighişoara, în calitate de chiriaş, având ca obiect spaţiul cu altă destinaţie din corpul C al imobilului situat în Municipiul Sighişoara, str. Ştefan Octavian Iosif nr. 8 şi nr. 8A, înscris în C.F. nr. 1005, sub nr. top. 497/2/I, în suprafaţă de 89,25 mp., spaţiu folosit de Muzeul de Istorie Sighişoara pentru depozitarea de obiecte muzeistice, al cărui termen expiră la data de 31.07.2014, în condiţiile în care proprietarii spaţiului sunt de acord cu prelungirea contractului prin act adiţional, fără modificarea şi/sau completarea celorlalte clauze contractuale.

Art. 2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Muzeul de Istorie Sighişoara.

Art. 3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  2 ex. Direcţia Administrarea Patrimoniului;
  1 ex. Compartimentul Juridic;

  2 ex. Muzeul de Istorie Sighişoara.
12 ex. 
A.F./G.V.
